smcproject/ml-wiki-sentences huggingface dataset:
റോമിൽ ഇപ്പോൾ വിശുദ്ധ പീറ്ററിന്റെ ദേവാലയം സ്ഥിതിചെയ്യുന്ന സ്ഥലത്താണു് പണ്ടു് ടോറോബൊലിയം നടത്തിയിരുന്നത്.
അറ്റിസിനെ ആദരിക്കുവാനായി ക്രയോബൊലിയം എന്ന ചടങ്ങും നടത്താറുണ്ടായിരുന്നു.
ഇതിൽ പോത്തിനു പകരം മുട്ടനാടിനെയാണ് ബലി കഴിച്ചിരുന്നതു്.
അറ്റിസിനെക്കുറിച്ചുള്ള ഒരു ഐതിഹ്യവുമായി ടോറോബൊലിയത്തിനു ബന്ധമുണ്ട്.
പുരോഹിതൻ വെളിച്ചത്തിൽ നിന്നു് ഗർത്തത്തിന്റെ ഇരുട്ടിലേക്ക് പോകുന്നത് അറ്റിസിന്റെ മരണത്തെ സൂചിപ്പിക്കുന്നു.
അറ്റിസിന്റെ മരണത്തോടെ ഭൂമിയിൽ സസ്യങ്ങൾ വാടുന്നു.
രക്തത്തിൽ കുളിച്ച് ശുദ്ധനായ പുരോഹിതൻ ഗർത്തത്തിൽ നിന്ന് പുറത്തുവരുന്നത് അറ്റിസിന്റെ പുനർജന്മത്തെയാണ് സൂചിപ്പിക്കുന്നത്.
അറ്റിസിന്റെ പുനർജന്മത്തോടെ സസ്യങ്ങൾക്ക് നവജീവൻ ലഭിക്കുന്നു എന്നാണ് വിശ്വാസം.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടോറോബൊലിയം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടോറോണ്ടോ ഇംഗ്ലീഷ് വിലാസം https://ml.wikipedia.org/wiki/Toronto
കാനഡയിലെ ഏറ്റവും വലിയ രണ്ടാമത്തെ നഗരമായ ടോറോണ്ടോ ( pronounced /təˈrɒntoʊ/ ) രാജ്യത്തെ ഒരു പ്രവിശ്യയായ ഒണ്ടാറിയോ പ്രവിശ്യയുടെ തലസ്ഥാനമാണ്‌.
ഒണ്ടാറിയോയുടെ തെക്ക്ഭാഗത്ത് ഒണ്ടാറിയോ തടാകത്തിന്റെ വടക്കുപടിഞ്ഞാറൻ തീരത്തായാണ്‌  കാനഡയുടെ സാമ്പത്തികതലസ്ഥാനമായ ടൊറാന്റോ നഗരം സ്ഥിതിചെയ്യുന്നത്.
കാനഡയിലെ ഏറ്റവും ജനസംഖ്യ കൂടിയ മെട്രോപൊലിറ്റൻ നഗരവുമാണ് ടോറോണ്ടോ.
എന്നാൽ നഗരജനസംഖ്യയിൽ ഭൂരിഭാഗവും ടോറോണ്ടോ നഗരകേന്ദ്രത്തെക്കാൾ മോൺട്രിയൽ (montreal) നഗരാസ്ഥാനത്താണ് വസിക്കുന്നത്.
ഒണ്ടാറിയോ തടാകത്തിന്റെ വടക്കു പടിഞ്ഞാറ് തീരപ്രദേശത്തുസ്ഥിതിചെയ്യുന്ന ടോറോണ്ടോ കാനഡയിലെ തിരക്കേറിയ തുറമുഖങ്ങളിൽ ഒന്ന് കൂടിയാണ്.
ജനസംഖ്യ : 635, 395 (1996).
കാനഡയിലെ പ്രധാന ഉത്പാദന-സാമ്പത്തിക- വാർത്താവിനിമയ കേന്ദ്രം കൂടിയാണ് ടോറോണ്ടോ.
കനേഡിയൻ നിർമ്മാണ വ്യവസായത്തിന്റെ മൂന്നിലൊന്ന് ടോറോണ്ടോയിൽ കേന്ദ്രീകരിച്ചിരിക്കുന്നു.
കൂടാതെ കാനഡയിലെ ഏറ്റവും വലിയ സ്റ്റോക്ക് എക്സ്ചേഞ്ച് ആയ ദ് ടോറോണ്ടോ സ്റ്റോക്ക് എക്സ്ചേഞ്ചിന്റെ ആസ്ഥാനവുംടോറോണ്ടോയാണ്.
മുദ്രണം, പ്രസിദ്ധീകരണം, ടെലിവിഷൻ, ഫിലിം നിർമ്മാണം എന്നിവയാണ് ടോറോണ്ടോയിലെ മുഖ്യ ഉത്പാദന-സാമ്പത്തിക പ്രവർത്തനങ്ങൾ.
കാനഡയിലെ ഏറ്റവും വലിയ മ്യൂസിയവും പബ്ളിക് ലൈബ്രറി ശൃംഖലയും ടോറോണ്ടോയിലാണ് പ്രവർത്തിക്കുന്നത്.
വെള്ളക്കാരുടെ അധിനിവേശത്തിനു മുമ്പ് ഇറോക്വായിസ് ഇൻഡ്യൻ (Iroquois Indian) വംശജരാണ് ടോറോണ്ടോമേഖലയിൽ വസിച്ചിരുന്നത്.
1615-ൽ ഫ്രഞ്ച് സാഹസികൻ എറ്റിന്നെ ബ്രൂലി (Etienne Brule) ടോറോണ്ടോയിൽ എത്തിയതോടെ ടോറോണ്ടോഫ്രഞ്ച് അധിനിവേശത്തിന്റെ വേദിയായി.
1720-ൽ ഫ്രഞ്ചുകാർ ഇവിടെ ഒരു പണ്ടകശാല തുറക്കുകയും, 1750-ൽ ടോറോണ്ടോ കോട്ട നിർമ്മിക്കുകയും ചെയ്തു.
എന്നാൽ 1759-ൽ ബ്രിട്ടീഷുകാരുടെ കടന്നാക്രമണത്തെ പ്രതിരോധിക്കുന്നതിന്റെ ഭാഗമായി ഫ്രഞ്ചുകാർ തന്നെ ഈ കോട്ട നശിപ്പിച്ചു.
1763-ലെ പാരീസ് ഉടമ്പടി പ്രകാരം കാനഡ ഗ്രേറ്റ് ബ്രിട്ടന്റെ ഭാഗമായി.
1793-ൽ ലഫ്റ്റനന്റ് ഗവർണർ ജോൺ ഗ്രേവ്സ് സിംകോ, ടോറോണ്ടോയെ 'യോർക്ക്' എന്നു പുനർനാമകരണം ചെയ്ത് അപ്പർ കാനഡയുടെ ആസ്ഥാനമാക്കി.
1812-ൽ അമേരിക്കൻ സൈന്യം യോർക്കിനെ അഗ്നിക്കിരയാക്കി.
1834-ൽ യോർക്കിനെ ടോറോണ്ടോ എന്നു പുനർനാമകരണം ചെയ്തു.
1873-ൽ ടോറോണ്ടോയുടെ പ്രഥമ മേയറായ വില്യം ലെയൺ മെക്കൻസിയുടെ നേതൃത്വത്തിൽ ബ്രിട്ടനെതിരെ കലാപം പൊട്ടിപ്പുറപ്പെട്ടു.
1841-ൽ അപ്പർ ലോവർ കാനഡാ പ്രവിശ്യകൾ ഏകീകരിക്കുകയും ടോറോണ്ടോ തലസ്ഥാനമായി നിലനിർത്തുകയും ചെയ്തു.
തുടർന്ന് 1867-ലെ കോൺഫെഡറേഷനും കോളനികളുടെ വിഭജനവും ടോറോണ്ടോയെ ഒണ്ടാറിയോ പ്രവിശ്യയുടെ തലസ്ഥാനമാക്കി മാറ്റി.
17, 18 നൂറ്റാണ്ടുകളിൽ അമേരിക്കൻ ഇന്ത്യക്കാർ ടോറോണ്ടോയെ ഒണ്ടാറിയോ-ഹഡ്സൺ തടാകങ്ങൾക്കു മധ്യേ കരമാർഗ്ഗമുള്ള ഒരു സഞ്ചാരപാതയായി ഉപയോഗിച്ചിരുന്നു.
1791-ൽ അപ്പർ കാനഡ, ബ്രിട്ടീഷ് കോളനിയുടെ ലഫ്റ്റനന്റ് ഗവർണറായി അവരോധിക്കപ്പെട്ട ജോൺ ഗ്രേവ്സ് സിംകോ (John Graves Simco) പുതിയ പ്രവിശ്യയുടെ തലസ്ഥാനം ന്യൂയോർക്കിൽ നിന്ന് ടോറോണ്ടോയിലേക്കു മാറ്റി.
1791-ൽ സിംകോ ഇവിടെ 'യോർക്ക്' (york) എന്ന പേരിൽ ഒരു അധിവാസിതമേഖല സ്ഥാപിച്ചു.
1834-ൽ പ്രസ്തുത പട്ടണം ടോറോണ്ടോ എന്നു പുനർനാമകരണം ചെയ്യപ്പെട്ടു.
19 ആം നൂറ്റാണ്ടിന്റെ ആരംഭത്തോടെ ടോറോണ്ടോ കാനഡയിലെ ഒരു പ്രമുഖ ഉത്പാദന- ഗതാഗത കേന്ദ്രമായി വളർന്നു തുടങ്ങി.
1954-ൽ മെട്രോപൊലിറ്റൻ ടോറോണ്ടോ മുനിസിപ്പാലിറ്റി അമേരിക്കയിലെ ആദ്യത്തെ ഗവൺമെന്റ് ഫെഡറേഷനായി.
ടോറോണ്ടോയും 12 നഗരപ്രാന്ത പ്രവിശ്യകളും ചേർന്നതാണ് മെട്രോപൊലിറ്റൻ ടോറോണ്ടോ.
1800 വരെ
യൂറോപ്പ്യന്മാർ ഇന്നത്തെ ടൊറോന്റോയിൽ എത്തിയപ്പോഴേക്കും അവിടേ ഹൂറോൺ വംശക്കാർ ഇറോക്വിയൻ വംശജരെ പുറത്താക്കി ആധിപത്യം സ്ഥാപിച്ചുകഴിഞ്ഞിരുന്നു.
ഇറോക്വിയോൻ വാക്കായ, വെള്ളത്തിൽ മരങ്ങളുള്ള സ്ഥലം എന്നർഥമുള്ള ട്കാറോണ്ടോ ( tkaronto ) എന്ന വാക്കിൽനിന്നുമാണ്‌ ടോറോണ്ടോ എന്ന പേരുണ്ടായതെന്ന് കരുതുന്നു .
ഫ്രഞ്ച് കച്ചവടക്കാർ  1750-ൽ റൂയില്ലെ കോട്ട (Fort Rouillé) നിർമ്മിച്ചു അമേരിക്കൻ സ്വാതന്ത്ര്യ സമരക്കാലത്ത് (1775–1783) ബ്രിട്ടീഷ് കുടിയേറ്റക്കാരുടെ എണ്ണത്തിൽ ആധിക്യമുണ്ടായി.
1800–1945
1812-ലെ യുദ്ധത്തിന്റെ ഭാഗമായ യോർക്ക് യുദ്ധത്തിൽ അമേരിക്കൻ സൈന്യം ഈ നഗരം പിടിച്ചടക്കുകയും പാർലമെന്റ് മന്ദിരത്തിന്‌ തീവയ്ക്കുകയും നഗരത്തിന്റെ മിക്കവാറും ഭാഗങ്ങൾ നശിപ്പിക്കുകയും ചെയ്തു.
1834 മാർച്ച് 6 -ന്‌ ടൊറോന്റോ നഗരം പുനസ്ഥാപിക്കപ്പെട്ടു, 9000-ത്തോളം നഗരവാസികളിൽ അടിമത്തത്തിൽനിന്നും രക്ഷപ്പെട്ട പല കറുത്ത വംശജരുമുണ്ടായിരുന്നു(ആഫ്രിക്കൻ അമേരിക്കൻ).
19-ആം നൂറ്റാണ്ടിന്റെ രണ്ടാം പകുതിയിൽ നഗരത്തിലെ ജനസംഖ്യ വർദ്ധിക്കുകയും കാനഡയിലേക്കുള്ള കുടിയേറ്റക്കാറുടെ പ്രധാന ലക്ഷ്യസ്ഥാനങ്ങളിലൊന്നായിത്തീരുകയും ചെയ്തു, 1845-1852 കാലത്ത് അയർലണ്ടിലുണ്ടായ ക്ഷാമത്തെത്തുടർന്ന് ഐറിഷ് കുടിയേറ്റക്കാരുടെ എണ്ണത്തിൽ ഗണ്യമായ വർദ്ധനയുണ്ടായി.
1945-നു ശേഷം
രണ്ടാം ലോക മഹായുദ്ധത്തിനുശേഷം യൂറോപ്പിയൻ രാജ്യങ്ങളിൽ നിന്നുമുള്ള അഭയാർഥികളുടെയും ചൈനയിൽനിന്നും ജോലിതേടി വരുന്നവരുടേയും ഇറ്റലി, പോർച്ചുഗീസ് രാജ്യങ്ങളിലിനിന്നുമുള്ള നിർമ്മാണത്തൊഴിലാളികളുടെയും വരവിനെത്തുടർന്ന് 1951-ഓടെ ഇവിടത്തെ ജനസംഖ്യ ഒരു ദശലക്ഷം കടന്നു.
വംശീയാടിസ്ഥാനത്തിലുള്ള കുടിയേറ്റനിയമങ്ങൾ 1960-കളിൽ ഇല്ലായ്‌മ ചെയ്തതോടെ, ലോകത്തിന്റെ എല്ലാ ഭാഗത്തുനിന്നുമുള്ള കുടിയേറ്റം വർദ്ധിച്ചു- 1980-കളിൽ ടോറോണ്ടോ, മോണ്ട്രിയോളിനെ പിന്തള്ളി കാനഡയിലെ ഏറ്റവും ജനസംഖ്യയുള്ള നഗരവും കാനഡയുടെ സാമ്പത്തികതലസ്ഥാനവുമായി.
ക്യൂബെക് സ്വയംഭരണ പ്രക്ഷോഭത്തെത്തുടർന്ന് പല അന്തരാഷ്ട്ര കമ്പനികളും അവയുടെ ആസ്ഥാനം  മോണ്ട്രിയോളിൽനിന്നും ടോറോണ്ടോയിലേക്കും മറ്റു പടിഞ്ഞാറൻ കനേഡിയൻ നഗരങ്ങളിലേക്കും മാറ്റി.
വിദ്യാഭ്യാസം University College at University of Toronto The Ontario College of Art and Design
1827-ൽ സ്ഥാപിതമായ യൂണിവേർസിറ്റി ഒഫ് ടോറോണ്ടോ ഒണ്ടേറൊയോവിലെ ഏറ്റവും ആദ്യം സ്ഥാപിതമായ യൂണിവേർസിറ്റിയും പ്രധാന ഗവേഷണകേന്ദ്രവുമാണ്‌.
ടോറോണ്ടോ ഡിസ്ട്രിക്റ്റ് സ്കൂൾ ബോർഡ് 558 പബ്ലിക് സ്കൂളുകൾ നടത്തുന്നു.
451 എലമന്ററി സ്കൂളുകളും 102 ഹൈസ്കൂളുകളും ഉൾപ്പെടുന്ന ഇത് കാനഡയിലെ ഏറ്റവും വലിയ പബ്ലിക് സ്കൂൾ ബോർഡാണ്‌.
കാനഡയിലെ ഏറ്റവും വലിയ പബ്ലിക് ലൈബ്രറി സിസ്റ്റമാണ്‌ 99 ബ്രാഞ്ചുകളുള്ള ടോറോണ്ടോ പബ്ലിക് ലൈബ്രറി .
ഗതാഗതം A TTC CLRV streetcar.
ഹൈവേ 401 , വടക്കേ അമേരിക്കയിലെ ഏറ്റവും തിരക്കുള്ള ഹൈവേ
ടോറോണ്ടോ ട്രാൻസിറ്റ് കമ്മീഷൻ (TTC) വടക്കേ അമേരിക്കൻ വൻ‌കരയിലെ ഏറ്റവും വലിയ മൂന്നാമത്തെ പബ്ലിക് ട്രാൻസിറ്റ് സിസ്റ്റമാണ്‌( ന്യൂ യോർക്ക് ട്രാൻസിറ്റ് അതോറിറ്റി , മെക്സിക്കോ സിറ്റി മെട്രോ എന്നിവ കഴിഞ്ഞാൽ).
ഒണ്ടാറിയോയിലെ ഗവൺ‌മെന്റ്, ടോറോണ്ടോയിലും സമീപപ്രദേശങ്ങളിലും ഗോ ട്രാൻസിറ്റ് എന്ന പേരിലെ റെയിൽ-ബസ് ശൃംഖലയും നടത്തുന്നു, 2009 ജനുവരിയിലെ കണക്കുകൾ പ്രകാരം ആഴ്ചയിലെ ഓരോ പ്രവൃത്തിദിവസത്തിലും ഏകദേശം 2,05,000 തീവണ്ടി/ബസ്  യാത്രക്കാർ ഗോ ട്രാൻസിറ്റ് ഉപയോഗിക്കുന്നു.
കാനഡയിലെ ഏറ്റവും തിരക്കുപിടിച്ച ടോറോണ്ടോ പിയേർസൺ അന്താരാഷ്ട്രവിമാനത്താവളം ( IATA : YYZ) നഗരത്തിന്റെ പടിഞ്ഞാറൻ അതിർത്തിക്ക് സമീപം സ്ഥിതിചെയ്യുന്നു.
ടോറോണ്ടോ ഭൂപടം പ്രത്യേകതകൾ
മോൺട്രിയൽ ബാങ്ക് ടവർ (285 മീ.), സ്കോട്ടിയ പ്ലാസ (276 മീ.), കൊമേഴ്സ് കോർട്ട് വെസ്റ്റ് (239 മീ.) എന്നിവ ടൊറന്റോയിൽ സ്ഥിതിചെയ്യുന്നു.
സി. എൻ. ടവറാണ് (കനേഡിയൻ നാഷണൽ) (553 മീ.) നഗരത്തിലെ മറ്റൊരു പ്രത്യേകത.
വിക്കിവൊയേജിൽ നിന്നുള്ള ടോറോണ്ടോ യാത്രാ സഹായി Toronto.ca , The official City of Toronto Web site Tourism Toronto Archived 2004-11-01 at the Wayback Machine .
, by the Toronto Convention Visitors Association അവലംബം 1 2 ↑ Citymayors.com , Toronto Star (2004).
Retrieved on 2007-07-08.
↑ " Toronto (#10) ", " World's Most Economically Powerful Cities. "
Forbes (2008).
Retrieved on 2008-10-31.
↑ {{ cite web }} : Check date values in: | accessdate= ( help ) ↑ Fort Rouillé Archived 2012-09-13 at the Wayback Machine .
, Jarvis Collegiate Institute (2006).
ശേഖരിച്ച തീയതി  2010 ആഗസ്റ്റ് 25 ↑ {{ cite web }} : Check date values in: | accessdate= ( help ) ↑ Black history at the City of Toronto Archives , City of Toronto (2009).
ശേഖരിച്ച തീയതി 2010-ആഗസ്റ്റ്  25.
↑ Westward ho?
The shifting geography of corporate power in Canada Archived 2013-09-02 at the Wayback Machine .
, Journal of Canadian Studies (2002).
ശേഖരിച്ചത് 2010 ആഗസ്റ്റ് 26.
↑ ↑ " Toronto Public Library contributes 63 millionth record " OCLC (2006-02-03).
↑ പുറത്തേയ്ക്കുള്ള കണ്ണികൾ ഔദ്യോഗിക വെബ്സൈറ്റ് , ടൊറോണ്ടോ നഗരത്തിന്റെ ഔദ്യോഗിക വെബ്സൈറ്റ് Tourism Toronto Archived 2004-11-01 at the Wayback Machine .
, by the Toronto Convention Visitors Association OPENCities Monitor participant Archived 2011-03-08 at the Wayback Machine .
കാനഡയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടോറോണ്ടോ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടോറി ആമോസ് ഇംഗ്ലീഷ് വിലാസം https://ml.wikipedia.org/wiki/Tori_Amos
ഒരു അമേരിക്കൻ ഗായകനും ഗാനരചയിതാവും പിയാനിസ്റ്റുമാണ് മൈറ എല്ലെൻ "ടോറി" ആമോസ് (ജനനം: ഓഗസ്റ്റ് 22, 1963) .
മെസോ-സോപ്രാനോ വോക്കൽ റേഞ്ചുള്ള ക്ലാസിക്കൽ പരിശീലനം ലഭിച്ച സംഗീതജ്ഞയാണ് അവർ.
പിയാനോയിൽ ഇൻസ്ട്രുമെന്റൽ പീസുകൾ രചിക്കാൻ ആരംഭിച്ച ആമോസ് അഞ്ചാം വയസ്സിൽ ജോൺസ് ഹോപ്കിൻസ് സർവകലാശാലയിലെ പീബൊഡി ഇൻസ്റ്റിറ്റ്യൂട്ടിൽ പൂർണ്ണ സ്കോളർഷിപ്പ് നേടി പ്രവേശനം ലഭിച്ച ഏറ്റവും പ്രായം കുറഞ്ഞ വ്യക്തിയായിരുന്നു.
1990 കളുടെ തുടക്കത്തിൽ ഒരു സോളോ ആർട്ടിസ്റ്റായി തന്റെ നേട്ടം കൈവരിക്കുന്നതിന് മുമ്പ് 1980 കളിലെ ഹ്രസ്വകാല പോപ്പ് ഗ്രൂപ്പായ വൈ കാന്ത് ടോറി റീഡിന്റെ പ്രധാന ഗായികയായിരുന്നു ആമോസ്.
അവരുടെ ഗാനങ്ങൾ ലൈംഗികത, ഫെമിനിസം, രാഷ്ട്രീയം, മതം എന്നിവയുൾപ്പെടെ നിരവധി വിഷയങ്ങളിൽ ശ്രദ്ധ കേന്ദ്രീകരിക്കുന്നു.
മേരി എല്ലെൻ (കോപ്ലാന്റ്), എഡിസൺ മക്കിൻലി ആമോസ് എന്നിവരുടെ മൂന്നാമത്തെ കുട്ടിയാണ് ആമോസ്.
നോർത്ത് കരോലിനയിലെ ന്യൂട്ടണിലെ ഓൾഡ് കാറ്റാവാബ ഹോസ്പിറ്റലിലാണ് അവർ ജനിച്ചത്.
വാഷിംഗ്‌ടൺ, ഡി.സിയിലെ അവരുടെ ജോർജ്ജ്ടൗൺ വീട്ടിൽ നിന്നുള്ള ഒരു യാത്രയ്ക്കിടെയാണ് ആമോസ് തന്റെ മാതൃ മുത്തശ്ശിമാർക്ക് ഓരോരുത്തർക്കും സ്വന്തമായി ഒരു കിഴക്കൻ ചെറോക്കി മുത്തച്ഛൻ ഉണ്ടെന്ന് അവകാശപ്പെട്ടത്.
കുട്ടിക്കാലത്ത് അവൾ പ്രാധാന്യം നൽകിയത് അവളുടെ മുത്തച്ഛനായ കാൽവിൻ ക്ലിന്റൺ കോപ്ലാന്റ് ആയിരുന്നു.
അദ്ദേഹം അവൾക്ക് പ്രചോദനത്തിന്റെയും മാർഗനിർദേശത്തിന്റെയും വലിയ ഉറവിടമായിരുന്നു.
അവലംബം Citations Works cited പുറംകണ്ണികൾ ടോറി ആമോസ് വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് വിവരങ്ങൾ വിക്കിഡാറ്റയിൽനിന്ന് ഔദ്യോഗിക വെബ്സൈറ്റ് ടോറി ആമോസ് discography at Discogs
ടോറി റിയുസോ ഇംഗ്ലീഷ് വിലാസം https://ml.wikipedia.org/wiki/Torii_Ry%C5%ABz%C5%8D
ഒരു ജാപ്പനീസ് നരശാസ്‌ത്രവിജ്ഞാനിയും, നരവംശശാസ്ത്രജ്ഞനും, പുരാവസ്തു ഗവേഷകനും, നാടോടി ശാസ്ത്രജ്ഞനുമായിരുന്നു ടോറി റിയുസോ (鳥 居 龍 藏; മെയ് 4, 1870 - ജനുവരി 14, 1953).
ചൈന , തായ്‌വാൻ , കൊറിയ , റഷ്യ , യൂറോപ്പ് എന്നിവിടങ്ങളിലെ നരവംശശാസ്ത്ര ഗവേഷണങ്ങൾക്ക് അദ്ദേഹം പ്രശസ്തനായിരുന്നു.
അദ്ദേഹത്തിന്റെ ഗവേഷണങ്ങൾ കിഴക്കൻ ഏഷ്യയിലും തെക്കേ അമേരിക്കയിലും ഉടനീളം വ്യാപിച്ചിരുന്നു.
1895-ൽ വടക്കുകിഴക്കൻ ചൈനയിൽ ഫീൽഡ് വർക്ക് നടത്തുന്നതിനിടെ ടോറി ആദ്യമായി നിർമ്മിച്ച ഒരു ക്യാമറ ഉപയോഗിച്ചു.
1900-ൽ ടോറിയെ തന്റെ ഗവേഷണത്തിന് വ്യാഖ്യാതാവ് ഉഷിനോസുക്ക് മോറി സഹായിച്ചു.
"നരവംശശാസ്ത്രപരമായ ഫീൽഡ് വർക്കിൽ ക്യാമറ ഉപയോഗിക്കുന്നതിലെ ഒരു പയനിയർ" എന്ന് വിശേഷിപ്പിക്കപ്പെടുന്ന ടോറി ഫോട്ടോഗ്രാഫുകൾ ഉപയോഗിക്കാൻ മോറി ഉൾപ്പെടെയുള്ള മറ്റ് ഗവേഷകരെ പ്രചോദിപ്പിച്ചു.
ഹിഗാഷി സെൻ‌ബ-ച (ഹിഗാഷിസെൻ‌ബാച്ചോ) യുടെ ടോക്കുഷിമ പാദത്തിലെ ഷിക്കോകു ദ്വീപിലാണ് ഒരു വ്യാപാര കുടുംബത്തിൽ ടോറി ജനിച്ചത്.
ചെറുപ്പം മുതലേ, എല്ലാത്തരം കരകൗശല വസ്തുക്കളും ശേഖരിക്കുന്നയാളായിരുന്ന അദ്ദേഹത്തിന് പൊതുവെ സ്കൂൾ ജോലികളിൽ താൽപ്പര്യമില്ലായിരുന്നു.
ബുദ്ധിമാനായ ഒരു അദ്ധ്യാപകന്റെ മാർഗ്ഗനിർദ്ദേശം (ടോമിനാഗ ഇകുതാര: 富 永 幾 [) തന്റെ സ്കൂൾ വിദ്യാഭ്യാസം പൂർത്തിയാക്കാൻ ബോധ്യപ്പെടുത്തുന്നതുവരെ കുറച്ചുകാലം അദ്ദേഹം സ്കൂൾ ഉപേക്ഷിച്ചിരുന്നു.
അദ്ദേഹത്തിന്റെ ഒരു ഹോബി പ്രാദേശിക ചരിത്രം ആയിരുന്നു.
കൂടാതെ അദ്ദേഹം തന്റെ പ്രദേശത്തെക്കുറിച്ച് ഗവേഷണം നടത്തി.
കൗമാരപ്രായത്തിൽ തന്നെ നരവംശശാസ്ത്ര വിഷയങ്ങളെക്കുറിച്ച് അദ്ദേഹം ലേഖനങ്ങൾ എഴുതാൻ തുടങ്ങിയിരുന്നു.
ഇത് ടോക്കിയോ ഇംപീരിയൽ യൂണിവേഴ്സിറ്റി (ടിഐയു) നരവംശശാസ്ത്ര പ്രൊഫസർ സുബോയ് ഷാഗോറോയുടെ (坪井 of) ശ്രദ്ധയും അഭിനന്ദനവും പിടിച്ചുപറ്റി.
ഷൊഗൊറോ യുവ ടോറിയോട് താൽപര്യം കാണിക്കുകയും ടോകുഷിമയിലേക്ക് തിടുക്കത്തിൽ ടോറിയെ നരവംശശാസ്ത്രം പഠിക്കാൻ ഉപദേശിക്കുകയും ചെയ്തു.
ഷാഗോറിന്റെ ഉപദേശപ്രകാരം പ്രവർത്തിച്ച ടോറി ഇരുപതാമത്തെ വയസ്സിൽ ടോക്കിയോയിലേക്ക് മാറി.
കുറിൽ ദ്വീപുകളിലെ സ്വദേശിയായ ഐനു ജനതയെക്കുറിച്ചുള്ള തന്റെ പ്രവർത്തനത്തിലൂടെ അദ്ദേഹം ആദ്യകാല പ്രശസ്തി നേടി.
ടോറി തന്റെ പഠനത്തിൽ എട്ട് വ്യത്യസ്ത ഭാഷകൾ കൂടാതെ ഐനു ഭാഷയും ഉപയോഗിക്കുകയും ചെയ്തു.
ഫ്രഞ്ച് ഭാഷയിൽ എഴുതിയ "ഐനു പീപ്പിൾ ഇൻ ചിഷിമ ഐലന്റ്" എന്ന ലേഖനം ഐനു പഠനത്തിലെ ഒരു അടയാളമാണ്.
ടോറി തന്റെ ജീവിതകാലം മുഴുവൻ നരവംശശാസ്ത്ര ഫീൽഡ് വർക്കിൽ (ഗവേഷണം) ചെലവഴിച്ചു.
അദ്ദേഹം പറഞ്ഞു: "പഠനങ്ങൾ പഠന മുറിയിൽ മാത്രം പാടില്ല. നരവംശശാസ്ത്രം വയലുകളിലും പർവതങ്ങളിലും ഉണ്ട്."
ശക്തമായ അനുഭവസാക്ഷ്യങ്ങളാൽ നരവംശശാസ്ത്ര സിദ്ധാന്തങ്ങളെ പിന്തുണയ്ക്കണമെന്ന് അദ്ദേഹം ഊന്നിപ്പറഞ്ഞു.
ഓകിനാവ പ്രിഫെക്ചറിലെ ആഭ്യന്തര ഗവേഷണത്തിലെ നരവംശശാസ്ത്ര ഗവേഷണത്തിൽ ടോറി ശബ്ദ റെക്കോർഡിംഗ് ഉപയോഗിക്കാൻ തുടങ്ങി.
1901-ൽ അദ്ദേഹം തോക്കുഷിമയിലെ ഒരു സമുറായിയുടെ മകളായ കിമിക്കോയെ വിവാഹം കഴിച്ചു.
സംഗീതത്തിലും ഭാഷയിലും വിദ്യാഭ്യാസത്തിലും അവൾ കഴിവുള്ളവളായിരുന്നു.
കൊറിയയിലെ ജപ്പാന്റെ സാമ്രാജ്യത്വ അഭിലാഷങ്ങളെക്കുറിച്ചുള്ള യോഷിനോ സകുസോയുടെ വിമർശനത്തിന്റെ പശ്ചാത്തലത്തിൽ, ഭാഷാശാസ്ത്രത്തിലും നരവംശശാസ്ത്രത്തിലും പുരാവസ്തുശാസ്ത്രത്തിലും ലോകമെമ്പാടുമുള്ള സമകാലീന സമവായം കൊറിയൻ, ജാപ്പനീസ് ജനത ഒരേ വംശം/ആളുകൾ ആയിരുന്നു എന്നതിന്റെ അടിസ്ഥാനത്തിൽ ജാപ്പനീസ് അധിനിവേശത്തെ ന്യായീകരിച്ചവരുമായി ടോറി സ്വയം അണിനിരന്നു.
കുറിപ്പുകൾ അവലംബം ഉറവിടങ്ങൾ {{ cite book }} : Invalid | ref=harv ( help ) {{ cite book }} : Invalid | ref=harv ( help )
ടോറൈൻ (കന്നുകാലി)
ഏകദേശം പതിനായിരത്തി അഞ്ഞൂറ്‍ വർഷങ്ങൾക്ക് മുമ്പ് മെസൊപ്പൊട്ടേമിയയുടെ മുകൾ ഭാഗങ്ങളിൽ  തുർക്കിയിലെ സയാന ഗ്രാമങ്ങൾക്കും വടക്കൻ ഇറാഖിലെ ഡാജെ എൽ മുഗാരയ്ക്കും സമീപം മെരുക്കിയെടുത്ത എൺപത്  ഓറോച്ചുകളിൽ നിന്ന് തെക്കുകിഴക്കൻ ടോറൈൻ  കന്നുകാലികളുടെ (ബോസ് ടോറസ് ടോറസ്) Bos taurus taurus മൊത്തം ശേഖരം ഉണ്ടായതായി ജനിതക ഗവേഷണം സൂചിപ്പിക്കുന്നു.
കന്നുകാലികളെ മൂന്ന് വ്യത്യസ്ത ഇനങ്ങളായി തരം തിരിച്ചിട്ടുണ്ട്.
ബോസ് ടോറസ്, Bos taurus (യൂറോപ്യൻ അല്ലെങ്കിൽ ടോറൈൻ) , ബോസ് ഇൻഡിക്കസ് (സെബു), വംശനാശം സംഭവിച്ച ബോസ് പ്രൈമിജെനിയസ് (ഔറോക്സ് Aurochs) എന്നിവയാണ് അവ.
വംശനാശം സംഭവിച്ച ഔറോക്സുകളുടെ പിൻഗാമികളാണ് ടോറൈൻ, സെബു എന്നിവ.
ബോസ് ടോറസ് എന്ന ഒറ്റ വർഗ്ഗത്തിലാക്കി ഇവയെ പുനർ നാമകരണം ചെയ്തു.
ബോസ് ടോറസ് പ്രൈമിജെനിയസ്, ബോസ് ടോറസ് ഇൻഡിക്കസ്, ബോസ് ടോറസ് ടോറസ് എന്നിങ്ങനെ മൂന്ന് ഉപവർഗ്ഗങ്ങളാക്കി വീണ്ടും തിരിച്ചു.
ഈ മൂന്നിനങ്ങളാണ് ഇപ്പോൾ വ്യാപകമായി വളർത്തുമൃഗങ്ങളായി പരിപാലിച്ച് പോരുന്നത്.
ടോറൈൻ കന്നുകാലികളുടെ ഹെർഫോർഡ് ഇനത്തിന്റെ ജീനോം സീക്വൻസ് 2009 ൽ ബോവിൻ ജീനോം സീക്വൻസിംഗ് ആൻഡ് അനാലിസിസ് കൺസോർഷ്യം പ്രസിദ്ധീകരിച്ചു.
ഇതും കാണുക സെബു References External links
ടോറെമിഫെൻ
ഫാരെസ്റ്റൺ എന്ന ബ്രാൻഡ് നാമത്തിൽ വിൽക്കുന്ന ടോറെമിഫെൻ  ആർത്തവവിരാമം കഴിഞ്ഞ സ്ത്രീകളിൽ വിപുലമായ സ്തനാർബുദ ചികിത്സയിൽ ഉപയോഗിക്കുന്ന ഒരു മരുന്നാണ്.
ഇംഗ്ലീഷ്: Toremifene .
ഗുളിക രൂപത്തിലാണ് ഇത് എടുക്കുന്നത്.
ഹോട്ട് ഫ്ലാഷുകൾ, വിയർപ്പ്, ഓക്കാനം, ഛർദ്ദി, തലകറക്കം, യോനിയിൽ നിന്നുള്ള ഡിസ്ചാർജ്, യോനിയിൽ നിന്നുള്ള രക്തസ്രാവം എന്നിവ ടോറെമിഫീന്റെ പാർശ്വഫലങ്ങളിൽ ഉൾപ്പെടുന്നു.
ഇത് രക്തം കട്ടപിടിക്കൽ, ക്രമരഹിതമായ ഹൃദയമിടിപ്പ്, തിമിരം, കാഴ്ച വൈകല്യങ്ങൾ, ഉയർന്ന കരൾ എൻസൈമുകൾ, എൻഡോമെട്രിയൽ ഹൈപ്പർപ്ലാസിയ, എൻഡോമെട്രിയൽ കാൻസർ എന്നിവയ്ക്കും കാരണമാകും.
അസ്ഥി മെറ്റാസ്റ്റേസുകളുള്ള സ്ത്രീകളിൽ ഉയർന്ന രക്തത്തിലെ കാൽസ്യം അളവ് ഉണ്ടാകാം.
മരുന്ന് ഒരു സെലക്ടീവ് ഈസ്ട്രജൻ റിസപ്റ്റർ മോഡുലേറ്റർ (SERM) ആണ്, അതിനാൽ ഈസ്ട്രജൻ റിസപ്റ്ററിന്റെ (ER) ഒരു മിക്സഡ് അഗോണിസ്റ്റ്-എതിരാണ്, എസ്ട്രാഡിയോൾ പോലുള്ള ഈസ്ട്രജന്റെ ജൈവ ലക്ഷ്യം.
അസ്ഥി, കരൾ, ഗര്ഭപാത്രം എന്നിവയിൽ ഈസ്ട്രജനിക് ഇഫക്റ്റുകൾ ഉണ്ട്, സ്തനങ്ങളിൽ ആന്റിസ്ട്രജനിക് ഇഫക്റ്റുകൾ ഉണ്ട്.
ഇത് ഒരു ട്രൈഫെനൈലെത്തിലീൻ ഡെറിവേറ്റീവും ടാമോക്സിഫെനുമായി അടുത്ത ബന്ധമുള്ളതുമാണ്.
റഫറൻസുകൾ 1 2 3 4 1 2 3 4 ↑ 1 2 1 2 3 4 https://www.accessdata.fda.gov/drugsatfda_docs/label/2011/020497s006lbl.pdf ↑
ടോറാ ബോറാ
34°07′00″N 70°13′00″E ﻿ / ﻿ 34.116667°N 70.216667°E ﻿ / 34.116667; 70.216667 ഇംഗ്ലീഷ് വിലാസം https://ml.wikipedia.org/wiki/Tora_Bora ടോറാ ബോറാ
കിഴക്കൻ അഫ്ഗാനിസ്ഥാനും ഖൈബർ ചുരത്തിനും അടുത്തായി വെള്ളമലകൾ (സഫേദ് കോ)എന്ന ഉയർന്നപ്രദേശത്തുള്ള ധാരാളം പ്രകൃതിനിർമ്മിതമായ ഗുഹകൾ നിറഞ്ഞ മലഞ്ചെരിവുകളാണ്‌ ടോറാ ബോറാ .
കറുത്ത പൊടി എന്നാണ്‌ പത്താൻ ഭാഷയിൽ ടോറാ ബോറാ എന്ന വാക്കിനർത്ഥം.
ചുണ്ണാമ്പുപാറകൾക്കിടയിലൂടെ ജലം ഒഴുകിയിറങ്ങി രൂപപ്പെട്ട ഈ ഗുഹകൾ സോവിയറ്റ് യൂണിയന്റെ അഫ്ഗാനിസ്ഥാൻ അധിനിവേശസമയത്തു് താലിബാൻ സംഘടനയുടെ രഹസ്യത്താവളം എന്ന നിലയിൽ കുപ്രസിദ്ധി ആർജ്ജിച്ചിരുന്നു.
സഫേദ് കോ - ഒരു വിഹഗവീക്ഷണം.
മുകളിൽ വലതുഭാഗത്തായാണു് ടോറാ ബോറാ ഗുഹാജാലം.
വാർത്തകളിൽ
2001 ൽ ന്യൂയോർക്കിലെ ഇരട്ടഗോപുരങ്ങളുടെ പതനത്തെത്തുടർന്നു് അഫ്ഗാനിസ്ഥാനിലുണ്ടായ  അമേരിക്കൻ സൈനികമുന്നേറ്റത്തോടെ ടോറാ ബോറാ വീണ്ടും വാർത്തകളിൽ പ്രാമുഖ്യം നേടി.
2001 ഡിസംബറിൽ നടന്ന ടോറാ ബോറാ പോരാട്ടത്തോടെ അൽ ഖാഇദ ഭീകരസംഘടനയുടെ നേതാവായ ഒസാമ ബിൻ ലാദന്റെ ഒളിത്താവളമെന്ന നിലയിൽ ഈ പ്രദേശം കുപ്രസിദ്ധിയാർജ്ജിച്ചു.
കടന്നുകയറാനാവാത്ത വിധം സുശക്തമായിരുന്ന ഒരു കോട്ടയാണു് ടോറാ ബോറാ എന്നു് പാശ്ചാത്യമാദ്ധ്യമങ്ങൾ വിളംബരം ചെയ്തുകൊണ്ടിരുന്നു.
അവരുടെ വാർത്തകളനുസരിച്ച് ഈ രഹസ്യകേന്ദ്രത്തിൽ 2000 ആളുകൾക്കു് തങ്ങാൻ സൗകര്യമുള്ള വിധത്തിൽ ആശുപത്രി, ജലവൈദ്യുതനിലയം, ഹോട്ടൽ, ടാങ്കുകൾക്കുപോലും കടന്നുപോകാൻ പറ്റുന്ന ഗതാഗതസൗകര്യങ്ങൾ, ആയുധപ്പുരകൾ, വാതായനവ്യൂഹം തുടങ്ങിയവ സജ്ജമാക്കിയിരുന്നു.
അമേരിക്കൻ, ബ്രിട്ടീഷ് മാദ്ധ്യമങ്ങൾ ഈ സ്ഥലത്തിന്റെ വിശദമായ മാപ്പുകളും പ്ലാനുകളും ഊഹവാർത്തകളായി പ്രസിദ്ധീകരിച്ചു.
അന്നത്തെ യു.എസ്. പ്രതിരോധസെക്രട്ടറി ഡൊണാൾഡ് റംസ്ഫീൽഡ് എൻ.ബി.സി. ചാനലുമായി നടത്തിയ ഒരു അഭിമുഖസംഭാഷണത്തിൽ  പറഞ്ഞതു് ഇപ്രകാരമായിരുന്നു:"ഇതു് ഗൗരവതരമായ ഒരു കാര്യമാണു്; മാത്രമല്ല, ഇതുപോലെ ഒട്ടനവധി രഹസ്യകേന്ദ്രങ്ങൾ അവിടെയുണ്ടു്" ബിൻ ലാദനെ പിടികൂടാൻ വേണ്ടി നടത്തിയ സൈനികമുന്നേറ്റം
എന്നാൽ പിന്നീട് ഈ വസ്തുതകളെല്ലാം നിറം പിടിപ്പിച്ച അതിശയോക്തികളായിരുന്നുവെന്നു തെളിഞ്ഞു.
ഒരു അമേരിക്കൻ പട്ടാളക്കാരൻ പി.ബി.എസ്. എന്ന അമേരിക്കൻ ചാനലുമായി നടത്തിയ അഭിമുഖസംഭാഷണത്തിൽ ഇപ്രകാരം പറഞ്ഞു: "അവ ആളുകൾ വിശ്വസിക്കുന്നതുപോലെ അത്ര ഗംഭീരമായ ഗുഹാശൃംഖലകളൊന്നുമായിരുന്നില്ല. മിക്കവാറും എല്ലാം പ്രകൃതിനിർമ്മിതമായിരുന്നു. ചില ഗുഹകൾ മരക്കഷ്ണങ്ങൾ കൊണ്ടു താങ്ങിനിർത്തി ഏകദേശം 10 x 24 അടി വലിപ്പമുള്ള മുറികൾ പോലെ ആക്കിയിട്ടുണ്ടായിരുന്നു. റിപ്പോർട്ടുകളിൽ പറയുന്ന പോലുള്ള നിർമ്മിതികൾ പ്രതീക്ഷിച്ചു ചെല്ലുമ്പോൾ ഞങ്ങൾ കാണുന്നതു് തീരെ ചെറിയ കുറച്ചു ബങ്കറുകളും മറ്റുമായിരുന്നു."
( Again, with the caves, they weren't these crazy mazes or labyrinths of caves that they described. Most of them were natural caves. Some were supported with some pieces of wood maybe about the size of a 10-foot by 24-foot room, at the largest. They weren't real big. I know they made a spectacle out of that, and how are we going to be able to get into them? We worried about that too, because we see all these reports. Then it turns out, when you actually go up there, there's really just small bunkers, and a lot of different ammo storage is up there. )- Jeff, Staff Sgt. ODA 572
2007-ൽ യൂറോപ്പിനും അമേരിക്കയ്ക്കുമെതിരേ ഒരു വൻആക്രമണം അഴിച്ചുവിടാൻ വേണ്ടി ഒസാമാ ബിൻ ലാഡൻ  ഈ കേന്ദ്രത്തിൽ വെച്ച് അൽ ഖായ്ദ, താലിബാൻ നേതാക്കളുമായി ഗൂഢാലോചന നടത്തുന്നുവെന്നു് അമേരിക്കൻ രഹസ്യാന്വേഷണവകുപ്പ് സംശയിച്ചു.
ഇതിനെത്തുടർന്നു് അവർ നടത്തിയ ഒരു ചാവേർ ആക്രമണത്തിൽ കുറേയേറെ തീവ്രവാദികൾ കൊല്ലപ്പെട്ടുവെങ്കിലും ഒസാമയെ പിടികൂടാനായില്ല.
ടോറി വിൽസൺ ഇംഗ്ലീഷ് വിലാസം https://ml.wikipedia.org/wiki/Torrie_Wilson
ഒരു അമേരിക്കൻ മോഡൽ, ഫിറ്റ്നസ് മത്സരാർത്ഥി, അഭിനേത്രി, മുൻ പ്രൊഫഷണൽ ഗുസ്തിക്കാരി എന്നീ വിവിധ നിലകളിൽ അറിയപ്പെടുന്ന ഒരു വനിതയാണ് ടോറി ആനി വിൽസൺ (ജനനം: ജൂലൈ 24, 1975).
ലോക ചാമ്പ്യൻഷിപ്പ് റെസ്ലിംഗ് (WCW), വേൾഡ് റെസ്ലിംഗ് എന്റർടെയിൻമെന്റ് (WWE).
എന്നിവയിൽ പങ്കെടുക്കുന്ന സമയത്ത് ഇവർ വളരെയധികം പ്രശസ്തയായിരുന്നു.
ഒരു ഫിറ്റ്നസ് മത്സരാർത്ഥിയെന്ന നിലയിൽ, 1999-ൽ നടന്ന വിൽസൺ മിസ്സ് ഗാലക്സി മത്സരത്തിൽ അവർ വിജയിച്ചു.
അധികം വൈകാതെ, ലോക മല്ലയുദ്ധ ചാമ്പ്യൻഷിപ്പ് കരാർ ഒപ്പുവയ്ക്കുകയും,1999 മുതൽ 2001 വരെയുള്ള കാലഘട്ടത്തിൽ, WWE പട്ടം ലഭിക്കുന്നതുവരെ അവർ അവിടെ തുടരുകയും ചെയ്തു.
2001- ൽ ദ വേൾഡ് റെസ്ലിങ് ഫെഡറേഷന്റെ (ഡബ്ല്യുഡബ്ല്യുഎഫ്) 'ദ ഇൻവേഷൻ' എന്ന ടെലിവിഷൻ പരിപാടിയുടെ ഭാഗമായി അവർ ടെലിവിഷനിൽ പ്രത്യക്ഷപ്പെടാൻ തുടങ്ങി.
ഈ റെസ്ലിംഗ് പരമ്പരയുടെ ഭാഗമായിട്ടുള്ള ഏറ്റവും വലിയ കഥാഗതി നടന്നത് 2003-ൽ ഡോൺ മാരിയുമായി വൈരാഗ്യമുണ്ടായപ്പോഴാണ്.
വിൻസ് ഡെവിൾസ് എന്നറിയപ്പെടുന്ന ഓൾ-പെൺ സ്റ്റേബിളിന്റെ (ടെലിവിഷൻ കഥാഗതിയിലെ ബന്ധപ്പെട്ട കഥാപാത്രങ്ങളുടെ സംഘം) ഭാഗമാണ് ടോറി വിൻസൺ.
2006-ൽ ഈ ടെലിവിഷൻ പരിപാടിയുടെ റൺ അവസാനിച്ചു.
പ്രൊഫഷണൽ ഗുസ്‌തിമത്സരങ്ങളോടൊപ്പം എഫ്.എച്ച്.എം., പ്ലേബോയ് (രണ്ടു തവണ) ഉൾപ്പെടെയുള്ള നിരവധി മാസികകളുടെ കവർ പേജുകളിലും അവർ പ്രത്യക്ഷപ്പെട്ടു. 'ബേവാച്ച്' എന്ന ടി.വി ഷോയിൽ ടോറി വിൽസൻ അതിഥി താരമായി പ്രത്യക്ഷപ്പെട്ടിട്ടുണ്ട്.
2019 ഏപ്രിൽ 6 ന് ഡബ്ല്യുഡബ്ല്യുഇ ഹാൾ ഓഫ് ഫെയിമിൽ വിൽസനെ ഉൾപ്പെടുത്തി.
വിൽസൺ ഐഡഹോയിലെ ബോയിസിലാണ് ജനിച്ചത്.
ചെറുപ്പകാലത്ത് അവർ ഒരു ശിശുവിനെപ്പോലെ ലജ്ജാവതിയായിരുന്നുവെന്ന് അവർ ഓർമ്മിക്കുന്നു.
ചിയർലീഡിംഗ്, നൃത്തം , ട്രാക്കിലും ഫീൽഡിലുമുള്ള വളരെ മത്സരാധിഷ്ഠിതമായ പ്രകടനങ്ങൾ തുടങ്ങിയ നിരവധി വിദ്യാഭ്യാസേതര പ്രവർത്തനങ്ങളിലൂടെയും വിൽസൺ സർവ്വരുടെയും ശ്രദ്ധ പിടിച്ചു പറ്റിയിരുന്നു.
ഹൈസ്കൂളിലെ രണ്ടാമത്തെ വർഷത്തിൽ, വിൽസന്റെ മോഡലിംഗ് രംഗത്തെ താല്പര്യം കൂടുതൾ ഗൌരവതരമായി വളർന്നതു ശ്രദ്ധിച്ച അവരുടെ മാതാവ് ഈ രംഗത്തു പിന്തുടരാൻ അവരെ നിർബന്ധിച്ചു.
അവർ ഒരു ഏജൻസി സന്ദർശിച്ചപ്പോൾ, ജോലിക്ക് വേണ്ടി കണക്കാക്കണമെങ്കിൽ അവരുടെ ഭാരം കുറയ്ക്കേണ്ടതുണ്ടെന്ന് ഏജൻസി അവരെ അറിയിച്ചു.
ശരീരഭാരം കുറയ്ക്കുന്നതിനിടയിൽ അനോറിക്സിയ നെർവോസ, ബുലിമിയ തുടങ്ങിയ ബുദ്ധിമുട്ടുകൾ 14 മുതൽ 20 വയസ്സുവരെയുള്ള പ്രായത്തിൽ അവർക്ക് സഹിക്കേണ്ടിവന്നു.
ഈ അസുഖത്തിൽ നിന്ന് രക്ഷപ്പെട്ടശേഷം വിൽസൺ ഫിറ്റ്നസിൽ പങ്കെടുത്തു.
ഇക്കാലത്ത് ദിവസത്തിൽ ആറു നേരം ഭക്ഷണം കഴിക്കാനും തുടങ്ങി.
ആദ്യ മത്സരത്തിൽ തന്നെ മൂന്നാം സ്ഥാനം കരഗതമാക്കി.
പിന്നീട് 1998-ലെ മിസ് ഗാലക്സി മത്സരം അവർ വിജയിച്ചു.
പിന്നീട് അവർ എക്സ്ട്രീം ഫിറ്റ്നസ് ടീമിനോടൊപ്പം കുറച്ചു കാലം ചിലവഴിച്ചു.
1998-ൽ വനിതാ ട്രൈ-ഫിറ്റ്നസ് ചാമ്പ്യൻഷിപ്പിന്റെ ഭാഗമായി, ഗ്രേസ് ആൻഡ് ഫിസിക് റൗണ്ടിൽ വിൽസൺ ഒന്നാം സ്ഥാനം നേടി.
പിന്നീട് 1998-ൽ വിൽസൺ അഭിനയം തുടരാനായി ലോസ് ഏഞ്ചൽസിലേക്ക് താമസം മാറി.
അവർ ആക്ടിംഗ് ക്ലാസുകളിൽ തുടരുകയും ഏതെങ്കിലും ജോലി കിട്ടാൻ സഹായിക്കാൻ പറ്റിയ ഒരു ഏജന്റിനെ പരിചയപ്പെടുകയും അദ്ദേഹത്തിൻ സഹായത്താൽ ഏതാനും ചെറിയ ജോലികൾ കരസ്ഥമാക്കുകയും ചെയ്തു.
പ്രൊഫഷണൽ റെസ്ലിംഗ് കരിയർ വേൾഡ് ചാമ്പ്യൻഷിപ്പ് റെസ്ലിംഗ് (1999-2001)
1999-ൽ വേൾഡ് ചാമ്പ്യൻഷിപ്പ് റെസ്ലിങ് (WCW) ഷോയിൽ തൻറെ കാമുകനൊപ്പം പങ്കെടുത്തതോടെയാണ് വിൽസൻ ഈ രംഗത്തു തുടക്കം കുറിക്കുന്നത്.
സ്റ്റേജിനു പിന്നാമ്പുറം സന്ദർശിക്കവേ വിൽസനോട് പ്രൊഫഷണൽ ഗുസ്തിക്കാരനായ സ്കോട്ട് സ്റ്റെയ്നർക്കൊപ്പം റിങിനു പുറത്തേയ്ക്കു നടക്കാൻ ആവശ്യപ്പെട്ടു.
പിന്നീട് കെവിൻ നാഷ് വിൽസണോടൊപ്പം ഒരു സ്റ്റോറിലൈൻ ചെയ്യുന്നതിൽ  താത്പര്യം പ്രകടിപ്പിച്ചു.
1999 ഫെബ്രുവരി 11 ന് തണ്ടറിന്റെ എപ്പിസോഡിൽ അവർ "സമാന്ത" ആയി അരങ്ങേറി.
ഡേവിഡ് ഫ്ലെയറിന്റെ പിതാവ് റിക് ഫ്ളെയറിനെതിരെ തിരിയുന്നതിനായി വിൻസൺ ന്യൂ വേൾഡ് ഓർഡർ (nWo) കൊണ്ടുവന്നു, "ഹോളിവുഡ്" ഹൾക്ക് ഹൊഗാൻ, സ്കോട്ട് ഹാൾ, കെവിൻ നാഷ് എന്നിവരടങ്ങുന്ന ഒരു പ്രൊഫഷണൽ ഗുസ്തി സംഘമാണ് ന്യൂ വേൾഡ് ഓർഡർ (സാധാരണയായി nWo എന്ന് ചുരുക്കത്തിൽ അറിയപ്പെടുന്നത്).
ഫെബ്രുവരി 21 ന് സൂപ്പർബ്രോൾ IX അവർ ഒരുമിച്ച് പ്രത്യക്ഷപ്പെട്ടപ്പോൾ വിൽസൺ റികിനെ അടിച്ചപ്പോൾ ഡേവിഡ് ഒരു ടസറുമായി പെട്ടെന്നിടിച്ചു വീഴ്ത്തി.
ഹോളിവുഡ് ഹൊഗാനിൽ നിന്ന് ഡബ്ല്യുസിഡബ്ല്യു വേൾഡ് ഹെവിവെയ്റ്റ് ചാമ്പ്യൻഷിപ്പ് നേടിയ ശേഷം റിക്ക് ഒരു ബാർബെഡ് വയർ സ്റ്റീൽ കേജ് മത്സരത്തിനുള്ളിൽ അൺസെൻസേർഡിൽ മത്സരത്തിനായി ഡേവിഡിനൊപ്പം വളയത്തിലേക്ക് മെയ് മാസത്തിൽ മടങ്ങുന്നതിന് മുമ്പ് ഡേവിഡും വിൽസണും ഏപ്രിലിൽ ഡബ്ല്യുസിഡബ്ല്യു ടെലിവിഷനിൽ നിന്ന് അൽപസമയം അവധിയെടുത്തു.
1999-ൽ ബാഷ് അറ്റ് ദ ബീച്ചിൽ വിൽസൺ ഡീൻ മലെൻകോയ് ‌ക്കെതിരായ ഡബ്ല്യുസിഡബ്ല്യു യുണൈറ്റഡ് സ്റ്റേറ്റ്സ് ഹെവിവെയ്റ്റ് ചാമ്പ്യൻഷിപ്പിനെ വിജയകരമായി പ്രതിരോധിച്ചതിനാൽ വിൽസൺ ഫ്ലെയറിന്റെ ഒരു വാലറ്റ് ആയി പ്രവർത്തിച്ചു.
വിൽസണുമായി ഡേവിഡ് ടെലിഫോണിൽ സംസാരിക്കുന്ന സെപ്റ്റംബർ വരെ വിൽസൺ ഡേവിഡിനൊപ്പം റിങിൽ തുടർന്നു.
വിൽസൻ ബില്ലി കിഡ്മാനുമായി ഉല്ലസിക്കുന്ന ഫിൽട്ടി അനിമൽസിന്റെ ലോക്കർ റൂമിലാണെന്ന് പിന്നീട് കണ്ടെത്തി.
ഇത് ഫ്ലെയറും കിഡ്മാനും തമ്മിലുള്ള തർക്കത്തിന് കാരണമായി.
നൈട്രോയുടെ 1999 ഒക്ടോബർ 18 എപ്പിസോഡിൽ വിൽസൺ അദ്ദേഹത്തിനെതിരെ തിരിഞ്ഞു.
ഫ്ലെയർ മത്സരം തോറ്റു.
അനിമൽസ് ഡേവിഡിനെ ആക്രമിക്കുന്നത് നിർത്തിയ ശേഷം വിൽസൺ ഫിൽട്ടി അനിമൽസ് വിട്ടു.
ഈ സമയത്താണ് വിൽസൺ കിഡ്മാനെയും അദ്ദേഹത്തിന്റെ ഫിൽട്ടി അനിമൽസ് സംഘാംഗങ്ങളെയും കൈകാര്യം ചെയ്യാൻ തുടങ്ങിയത്.
തൽഫലമായി, അനിമൽസ് ദി റെവലൂഷനുമായി തുടരുന്ന വൈരാഗ്യത്തിൽ അവൾ പങ്കാളിയാണെന്ന് കണ്ടെത്തി.
1999 നവംബർ 22 ന് നൈട്രോയുടെ എപ്പിസോഡിൽ, ഡബ്ല്യുസിഡബ്ല്യു വേൾഡ് ടാഗ് ടീം ചാമ്പ്യൻഷിപ്പിനായി ക്രിയേറ്റീവ് കൺട്രോൾ അഭിമുഖീകരിക്കുന്ന കിഡ്മാനും കൊന്നനും തമ്മിലുള്ള ഒരു ടാഗ് ടീം മത്സരത്തിനിടെ, കിഡ്മാൻ ടർണെർട്രോണിലേക്ക് നോക്കിയപ്പോൾ വിൽസണും എഡി ഗ്വെറോയും തന്റെ ലോക്കർ റൂമിനുള്ളിൽ മിന്നിത്തിളങ്ങുന്നതായി കണ്ടു.
മറഞ്ഞിരിക്കുന്ന ക്യാമറ സെഗ്‌മെന്റായ "കിഡ്‌കാമിൽ", കിഡ്‌മാനും ഗ്വെറേറോയും തമ്മിലുള്ള കഥാ കലഹത്തിന് കാരണമായി .
ഇതേത്തുടർന്ന് വിൽസൺ വീണ്ടും ടെലിവിഷനിൽ നിന്ന് അപ്രത്യക്ഷയായി.
എന്നിരുന്നാലും വിൽസൺ 2000 ജനുവരി 19 ന് തണ്ടർ മാനേജിംഗ് കിഡ്മാന്റെ എപ്പിസോഡിൽ തിരിച്ചെത്തി, 2000 ഏപ്രിലിൽ കിഡ്മാനും വിൽസണും ന്യൂ ബ്ലഡ് എന്നറിയപ്പെടുന്ന ഒരു സ്റ്റേബിളിൽ ചേർന്നു.
ഇരുവരെയും വില്ലൻ കഥാപാത്രങ്ങളാക്കി.
അവരുടെ ഏറ്റവും പുതിയ കഥാ സന്ദർഭത്തിന്റെ ഭാഗമായി, ന്യൂ ബ്ലഡ് അംഗം ഹോറസ് ഹോഗാന്റെ ശ്രദ്ധ കൂടുതൽ പിടിച്ചുപറ്റിയതായി മനസ്സിലാക്കിയ കിഡ്മാന് വിൽസനോട് അസൂയ തോന്നി..
ജൂണിൽ, ഗ്രേറ്റ് അമേരിക്കൻ ബാഷിൽ വിൽസൺ കിഡ്മാന് ഒരു പ്രഹരം നൽകിയത് ഹൊറേസിന്റെ അമ്മാവനായ ഹൾക് ഹോഗനെ നഷ്ടപ്പെടുത്തുന്നതിന് കാരണമാകുന്നു.
വിൽസൻ ഏറ്റുമുട്ടലിലൂടെ ടെലിവിഷനിൽ നിന്ന് പുറത്തായെങ്കിലും ഷെയ്ൻ ഡഗ്ലസും ബഫ് ബാഗ്വെല്ലും തമ്മിലുള്ള ഒരു മത്സരത്തിൽ ജൂലൈയിൽ ബാഷ് അറ്റ് ദ ബീച്ചിൽ വീണ്ടും പ്രത്യക്ഷപ്പെടുന്നു.
മത്സരത്തെ തുടർന്ന്, വിൽസണും ഡഗ്ലസും ഒന്നിച്ച് വിട്ടു.
ഇത് കിഡ്മാനും ഡഗ്ലസും തമ്മിലുള്ള കലഹത്തിന് കാരണമായി.